cyanic-selkie/wikianc huggingface dataset:
चेन्नई
चेन्नई में भारत की तीसरी सबसे बड़ी प्रवासी जनसंख्या 2009 में 35 लाख थी, 2011 में 85 लाख थी और 2018 तक डेढ़ करोड से अधिक का अनुमान है। राजस्थान का मारवाड़ी समुदाय यहाँ व्यापारी वर्ग में मुखत: हे चेन्नई में मारवाड़ी समुदाय की 50000 से अधिक दुकान हे, मारवाड़ीयो का रामदेवजी का वरघोड़ा मुख्य पर्व हे जिसमें प्रतिवर्ष २ लाख से ज़्यादा मारवाड़ी लोग एकत्रित होते हे ये मिंट स्ट्रीट ,आदियाप्पा, गोविंदप्पा, nsc बोस रोड ओर नेनियप्पा से गुज़रते हे 2015 में यात्रा करने के लिए पर्यटन गाइड प्रकाशक लोनली प्लैनेट ने चेन्नई को दुनिया के शीर्ष दस नगरो में से एक का नाम दिया है। चेन्नई को ग्लोबल सिटीज इंडेक्स  में एक बीटा स्तरीय नगर के रूप में स्थान दिया गया है और भारत का 2014 का वार्षिक भारतीय सर्वेक्षण में भारत टुडे द्वारा भारत का सबसे अच्छा नगर रहा। 2015 में, चेन्नई को आधुनिक और पारंपरिक दोनों मूल्यों के मिश्रण का हवाला देते हुए, बीबीसी द्वारा "सबसे गर्म" नगर (मूल्य का दौरा किया, और दीर्घकालिक रहने के लिए) का नाम दिया गया। नेशनल ज्योग्राफिक ने चेन्नई के भोजन को दुनिया में दूसरा सबसे अच्छा स्थान दिया है; यह सूची में शामिल होने वाला एकमात्र भारतीय नगर था।  लोनाली प्लैनेट द्वारा चेन्नई को दुनिया का नौवां सबसे अच्छा महानगर भी नामित किया गया था।
चेन्नई मेट्रोपॉलिटन एरिया भारत की सबसे बड़ी नगर अर्थव्यवस्थाओं में से एक है। चेन्नई को "भारत का डेट्रोइट" नाम दिया गया है, जो नगर में स्थित भारत के ऑटोमोबाइल उद्योग का एक-तिहाई से भी अधिक है। जनवरी 2015 में, प्रति व्यक्ति जीडीपी के संदर्भ में यह तीसरा स्थान था। चेन्नई को प्रधानमंत्री नरेंद्र मोदी के स्मार्ट सिटीज मिशन के तहत एक स्मार्ट नगर के रूप में विकसित किए जाने वाले 100 भारतीय नगरो में से एक के रूप में चुना गया है।
भारत में ब्रिटिश उपस्थिति स्थापित होने से पहले ही मद्रास का जन्म हुआ। माना जाता है कि मद्रास नामक पुर्तगाली वाक्यांश "मैए डी डीस" से उत्पन्न हुआ है, जिसका अर्थ है "भगवान की मां", बंदरगाह नगर पर पुर्तगाली प्रभाव के कारण। कुछ स्रोतों के अनुसार, मद्रास को फोर्ट सेंट जॉर्ज के उत्तर में एक मछली पकड़ने वाले गांव मद्रासपट्टिनम से लिया गया था।  हालांकि, यह अनिश्चित है कि क्या नाम यूरोपियों के आने से पहले उपयोग में था।  ब्रिटिश सैन्य मानचित्रकों का मानना ​​था कि मद्रास मूल रूप से मुंदिर-राज या मुंदिरराज थे।  वर्ष 1367 में एक विजयनगर युग शिलालेख जो कि मादरसन पट्टणम बंदरगाह का उल्लेख करता है, पूर्व तट पर अन्य छोटे बंदरगाहों के साथ 2015 में खोजा गया था और यह अनुमान लगाया गया था कि उपर्युक्त बंदरगाह रोयापुरम का मछली पकड़ने का बंदरगाह है।
चेन्नई नाम की जन्मजात, तेलुगू मूल का होना स्पष्ट रूप से इतिहासकारों द्वारा साबित हुई है। यह एक तेलुगू शासक दमारला चेन्नाप्पा नायकुडू के नाम से प्राप्त हुआ था, जो कि नायक शासक एक दमनदार वेंकटपति नायक था, जो विजयनगर साम्राज्य के वेंकट III के तहत सामान्य रूप में काम करता था, जहां से ब्रिटिश ने नगर को 1639 में हासिल किया था।  चेन्नई नाम का पहला आधिकारिक उपयोग, 8 अगस्त 1639 को, ईस्ट इंडिया कंपनी के फ्रांसिस डे से पहले, सेन्नेकेसु पेरुमल मंदिर 1646 में बनाया गया था।
1 99 6 में, तमिलनाडु सरकार ने आधिकारिक तौर पर मद्रास से चेन्नई का नाम बदल दिया। उस समय कई भारतीय नगरो में नाम बदल गया था। हालांकि, मद्रास का नाम नगर के लिए कभी-कभी उपयोग में जारी है, साथ ही साथ नगर के नाम पर स्थानों जैसे मद्रास विश्वविद्यालय, आईआईटी मद्रास, मद्रास इंस्टीट्यूट ऑफ टेक्नोलॉजी, मद्रास मेडिकल कॉलेज, मद्रास पशु चिकित्सा कॉलेज, मद्रास क्रिश्चियन कॉलेज।
चेन्नई में ऑटोमोबाइल, प्रौद्योगिकी, हार्डवेयर उत्पादन और स्वास्थ्य सम्बंधी उद्योग हैं। यह नगर सॉफ्टवेयर, सूचना प्रौद्योगिकी सम्बंधी उत्पादों में भारत का दूसरा सबसे बड़ा निर्यातक नगर है। चेन्नई एवं इसके उपनगरीय क्षेत्र में ऑटोमोबाइल उद्योग विकसित है। चेन्नई मंडल तमिलानाडु के जीडीपी का ३९% का और देश के ऑटोमोटिव निर्यात में ६०% का भागीदार है। इसी कारण इसे दक्षिण एशिया का डेट्रॉएट  भी कहा जाता है।
चेन्नई सांस्कृतिक रूप से समृद्ध है, यहाँ वार्षिक मद्रास म्यूज़िक सीज़न में सैंकड़ॊ कलाकार भाग लेते हैं। चेन्नई]] में रंगशाला संस्कृति भी अच्छे स्तर पर है और यह भरतनाट्यम का एक महत्त्वपूर्ण केन्द्र है। यहाँ का तमिल चलचित्र उद्योग, जिसे कॉलीवुड भी कहते हैं, भारत का द्वितीय सबसे बड़ा फिल्म उद्योग केन्द्र है।
इतिहास
चेन्नई एवं आस-पास का क्षेत्र पहली सदी से ही महत्त्वपूर्ण प्रशासनिक, सैनिक, एवं आर्थिक गतिविधियों का प्रमुख केन्द्र रहा है। यह दक्षिण भारत के बहुत से महत्त्वपूर्ण राजवंशों यथा, पल्लव, चोल, पांड्य, एवं विजयनगर इत्यादि का केन्द्र बिन्दु रहा है। मयलापुर नगर जो अब चेन्नई नगर का हिस्सा है, पल्लवों के जमाने में एक महत्त्वपूर्ण बंदरगाह हुआ करता था। आधुनिक काल में पुर्तगालियों ने १५२२ में यहाँ आने के बाद एक और बंदरगाह बनाया जिसे साओ तोमे कहा गया। पुर्तगालियों ने अपना बसेरा आज के चेन्नई के उत्तर में पुलीकट नामक स्थान पर बसाया और वहीं डच इस्ट इंडिया कंपनी की नींव रखी।
२२ अगस्त १६३९, को संत फ्रांसिस दिवस के मौके पर ब्रिटिश ईस्ट इंडिया कंपनी ने विजयनगर के राजा पेडा वेंकट राय से कोरोमंडल तट चंद्रगिरी में कुछ जमीन खरीदी। इस इलाके में दमरेला वेंकटपति, जो इस इलाके के नायक थे, उनका शासन था। उन्होंने ब्रितानी व्यापारियों को वहाँ एक फैक्ट्री एवं गोदाम बनाने की अनुमति दी। एक वर्ष वाद, ब्रितानी व्यापारियों ने सेंट जॉर्ज किला बनवाया जो बाद में औपनिवेशिक गतिविधियों का केन्द्र बिन्दु बन गया। १७४६ में, मद्रास एवं सेंट जॉर्ज के किले पर फ्रासिंसी फौजों ने अपना कब्जा जमा लिया। बाद में ब्रितानी कंपनी का इस क्षेत्र पर नियंत्रण पुनः १७४९ में एक्स ला चैपल संधि (१७४८) की बदौलत हुआ। इस क्षेत्र को फ्रांसिसियों एवं मैसूर के सुल्तान हैदर अली के हमलों से बचाने के लिए इस पूरे क्षेत्र की किलेबंदी कर दी गयी। अठारहवीं सदी के अंत होते-होते ब्रिटिशों ने लगभग पूरे आधुनिक तमिलनाडु, आंध्र प्रदेश एवं कर्नाटक के हिस्सों को अपने अधीन कर लिया एवं मद्रास प्रेसिडेंसी की स्थापना की जिसकी राजधानी मद्रास घोषित की गयी। ब्रिटिशों की हुकुमत के अधीन चेन्नई नगर एक महत्त्वपूर्ण आधुनिक नगरीय क्षेत्र एवं जलसेना केन्द्र बनकर उभरा।
भूगोल
चेन्नई भारत के दक्षिण पूर्वी तट पर तमिलनाडु प्रदेश के उत्तरी पूर्वी तटीय क्षेत्र में स्थित है। इस तटीय क्षेत्र को पूर्वी तटीय मैदानी क्षेत्र भी कहा जाता है। इस क्षेत्र की समुद्र तल से औसत ऊँचाई ६.७ मीटर है और सबसे ऊँचा स्थान ६० मीटर की ऊँचाई पर है। मरीना बीच के नाम से प्रसिद्ध चेन्नई के समुद्र तट का विस्तार १२ किलोमीटर तक है। नगर के मध्य में बहने वाली कूवम नदी और दक्षिण से बहने वाली अड्यार नदी आज की तारीख में बहुत ही ज्यादा प्रदूषित हो चुकी हैं। अड्यार नदी कूवम से कम प्रदूषित है और इसके तट पर अनेक पशु-पक्षियों का बसेरा है। इन दोनों नदियों को बकिंघम नहर के द्वारा जोड़ा गया है। यह नहर अपनी ४ किलोमीटर की दूरी सागर तट के सामानान्तर तय करती है। नगर के पश्चिमी भाग में कई झीलें हैं, जिनमें से रेड हिल्स, शोलावरम और चेम्बरामबक्क्म से पेय जल की आपूर्ति होती है। चेन्नई का भूमिगत जल भी प्रदूषित होता जा रहा है। चेन्नई नगर को उत्तर, मध्य, दक्षिण और पश्चिमी चेन्नई नामक चार भागों में बँटा है। है। उत्तरी चेन्नई एक औद्योगिक क्षेत्र है। मध्य चेन्नई नगर का व्यावसायिक केंद्र है। यहाँ पर स्थित पेरिज कार्नर, जिसे स्थानीय लोग पेरिज भी कहते हैं, एक प्रमुख व्यावसायिक क्षेत्र है। दक्षिण और पश्चिमी चेन्नई सूचना प्रौद्योगिकी का क्षेत्र बनता जा रहा है। बढ़ती आबादी के कारण नगर विभिन्न दिशाओं में बढ़ता जा रहा है। जिन क्षेत्रों में सर्वाधिक विकास हो रहा है वह हैं- पुराना महाबलीपुरम रोड, दक्षिणी ग्रांड ट्रंक रोड और पश्चिम में अंबात्तुर, कोयमबेडु और श्रीपेरम्बदूर की दिशा के क्षेत्र। चेन्नई की नगर सीमा में एक राष्ट्रीय उद्यान भी है, जिसे गुंडी राष्ट्रीय उद्यान के नाम से जाना जाता है।
प्रशासनिक एवं उपयोगी सेवाएं
चेन्नई नगर का प्रशासन चेन्नई नगर निगम के पास है। १६८८ में स्थापित हुआ यह निगम भारत में ही नहीं, ब्रिटेन के बाहर किसी भी राष्ट्रमंडल देश में सबसे पहला नगर निगम है। इसमें १५५ पार्षद है, जो चेन्नई के १५५ वार्डों का प्रतिनिधित्व करते हैं। इनका चुनाव सीधे चेन्नई की जनता ही करती है। ये लोग अपने आप में से ही एक महापौर एवं एक उप-महापौर चुनते हैं जो छः समितियों का संचालन करता है। चेन्नई, तमिल नाडु राज्य की राजधानी होने से राज्य की कार्यपालिका और न्यायपालिका के मुख्यालय नगर में मुख्य रूप से फोर्ट सेंट जॉर्ज में सचिवालय इमारत में और शेष कार्यालय नगर में विभिन्न स्थानों पर अनेक इमारतों में स्थित हैं। मद्रास उच्च न्यायालय का अधिकार-क्षेत्र तमिल नाडु राज्य और पुदुचेरी तक है। यह राज्य की सर्वोच्च न्याय संस्था है और चेन्नई में ही स्थापित है। चेन्नई में तीन लोकसभा निर्वाचन क्षेत्र हैं – चेन्नई उत्तर, चेन्नई मध्य और चेन्नई दक्षिण और १८ विधान-सभा निर्वाचन क्षेत्र हैं। चेन्नई का महानगरीय क्षेत्र कई उपनगरों तक व्याप्त है, जिसमें कांचीपुरम जिला और तिरुवल्लुर जिला के भी क्षेत्र आते हैं। बडए उपनगरों में वहां की टाउन-नगर पालिकाएं हैं और छोटे क्षेत्रों में टाउन-परिषद हैं जिन्हें पंचायत कहते हैं। नगर का क्षेत्र जहां १७४ कि॰मी॰² (६७ मील²) है, वहीं उपनगरीय क्षेत्र ११८९ कि॰मी॰² (४५८ मील²) तक फैले हुए हैं। चेन्नई महानगर विकास प्राधिकरण (सी.एम.डी.ए) ने नगर के निकट उपग्रह-नगरो के विकास के उद्देश्य से एक द्वितीय मास्टर प्लान का ड्राफ़्ट तैयार किया है। निकटस्थ उपग्रह नगरो में महाबलिपुरम (दक्षिण में), चेंगलपट्टु और मरियामलै नगर दक्षिण-पश्चिम में, श्रीपेरंबुदूर, तिरुवल्लुर और अरक्कोणम पश्चिम में आते हैं।
ग्रेटर चेन्नई पुलिस विभाग तमिल नाडु पुलिस का ही एक अनुभाग है, जो नगर में कानून एवं सुरक्षा व्यवस्था की देखरेख में संलग्न है। नगर की पुलिस के अध्यक्ष पुलिस आयुक्त, चेन्नई हैं और प्रशासनिक नियंत्रण राज्य गृह मंत्रालय के पास है। इस विभाग में ३६ उप-भाग और १२१ पुलिस-स्टेशन है। नगर खा यातायात चेन्नई सिटी ट्रैफिक पुलिस द्वारा नियंत्रित होता है। महानगर के उपनगर चेन्नई मेट्रोपॉलिटन पुलिस के अधीन आते हैं, एवं बाहरी जेले कांचीपुरम एवं तिरुवल्लुर पुलिस विभागों के अन्तर्गत्त हैं। चेन्नई नगर निगम और उपनगरीय नगरपालिकाएं नागरिक सुविधाएं मुहैया कराती हैं। अधिकांश क्षेत्रों में कूड़ा-प्रबंधन नील मेटल फैनालिका एन्वायरनमेंट मैनेजमेंट; एक निजी कंपनी और कुछ अन्य क्षेत्रों में नगर निगम देखता है। जल-आपूर्ति एवं मल-निकास (सीवेज ट्रीटमेंट) चेन्नई मेट्रोपॉलिटन वॉटर सप्लाई एंड सीवेज बोर्ड देखाता है। विद्युत आपूर्ति तमिल नाडु विद्युत बोर्ड प्रबंध करता है। नगर की दूरभाष सेवा छः मोबाइल और चार लैंडलाइन कंपनियों के द्वारा प्रबंध होता है, और यही कंपनियां तथा सिफी और हैथवे ब्रॉडबैंड सेवा द्वारा इंटरनेट भी उपलब्ध कराती हैं।
नगर के क्षेत्र से कोई मुख्य नदी नहीं गुजरती है, अतः चेन्नई में वार्षिक मानसून वर्षा के जल को सरोवरों में सहेज कर रखने का इतिहास रहा है। नगर की बढ़ती आबादी और भूमिगत जल के गिरते स्तर के कारण नगर को जल अभाव का सामना करना पड़ा है। इस दिशा में वीरानम झील परियोजना भी कारगर नहीम सिद्ध हुई है। नई वीरानम परियोजना ने काफ़ी हद तक इस समस्या का समाधान किया है और शाहर की सुदूर स्रोतों पर निर्भरता घटी है। हाल के वर्षों में भारी मानसीनी वर्षाओं के चलते अन्ना नगर में जल पुनर्चक्रीकरण को सहारा मिला है और इससे नगर में जलाभावों की काफ़ी कमी आयी है। इसके साथ साथ तेलुगु गंगा परियोजना जैसे नई परियोजनाओं द्वारा आंध्र प्रदेश से कृष्णा नदी का जल भी पहुचाया जा रहा है, जिसने इस संकट को लगभग समाप्त ही कर दिया है। नगर में सागरीय जल के अलवणीकरण-संयंत्र की स्थापना भी प्रगति पर है, जिससे सागर के जल को भी जलापूर्ति में प्रयोग किया जा सकेगा।
संस्कृति
चेन्नई भारत की सांस्कृतिक एवं संगीत राजधानी है। नगर शास्त्रीय नृत्य-संगीत कार्यक्रमों और मंदिरों के लि प्रसिद्ध है। प्रत्येक वर्ष चेन्नई में पंच-सप्ताह मद्रास म्यूज़िक सीज़न कार्यक्रम का आयोजन होता है। यह १९२७ में मद्रास संगीत अकादमी की स्थापना की वर्षगांठ मानने के साथ आयोजित होता है। इसमें नगर और निकट के सैंकड़ों कलाकारों के शास्त्रीय कर्नाटक संगीत के कार्यक्रम आयोजित होते हैं। एक अन्य उत्सम चेन्नई संगमम प्रत्येक वर्ष जनवरी में तमिल नाडु राज्य की विभिन्न कलाओं को दर्शाता है। चेन्नई को भरतनाट्यम के लिए भी जाना जाता है। यह दक्षिण-भारत की प्रसिद्ध नृत्य शैली है। नगर के दक्षिणी भाग में तटीय क्षेत्र में कलाक्षेत्र नामक स्थान भरतनाट्यम का प्रसिद्ध सांस्कृतिक केन्द्र है। चेन्नई में भारत के कुछ सर्वोत्तम कॉयर्स हैं, जो क्रिसमस के अवसर पर अंग्रेज़ी और तमिल में विभिन्न कैरल कार्यक्रम करते हैं। मद्रास म्यूज़िकल असोसियेशन भारत के सबसे पुराने और प्रतिष्ठावान क्वायर्स में से एक हैं और इन्होंने विश्व भर में कार्यक्रम दिये हैं।
चेन्नई तमिल चलचित्र उद्योग, जिसे कॉलीवुड भी कहते हैं, का आधार नगर है। यह उद्योग कोडमबक्कम में स्थित है, जहां अधिकांश फिल्म स्टूडियों हैं। इस उद्योग के द्वारा आजकल १५० से अधिक फिल्में वार्षिक बनायी जाती हैं और इनके साउण्डट्रैक के एल्बम भी नगर को संगीतमय करते हैं। इस उद्योग से जुड़े कुछ व्यक्तियों के नामों में इलैयाराजा, के बालाचंदर, शिवाजी गणेशन, एम जी रामचंद्रन, रजनीकांत, कमल हसन, मणि रत्नम और एस शंकर हैं। ए आर रहमान ने चेन्नई को अन्तर्राष्ट्रीय प्रसिद्धि दिलायी है। रहमान को २००९ में स्लमडॉग मिलेनियर के लिए दो ऑस्कर सम्मान मिले थे। चेन्नई में रंगमंच पर तमिल नाटक मंचित किये जाते हैं, जिनमें राजनीतिक, व्यंग्य, हास्य, पौराणिक, आदि सभी रसों का मिश्रण होता है।  इनके अलावा अंग्रेज़ी नाटकों का भी मंचन आयोजित होता है।
नगर के उत्सवों में जनवरी माह में आने वाला पंच-दिवसीय पोंगल प्रमुख है। इसके अलावा सभी मुख्य त्यौहार जैसे दीपावली, ईद, क्रिसमस आदि भी हर्षोल्लास से मनाये जाते हैं। तमिल व्यंजनों में शाकाहारी और मांसाहारी दोनों ही व्यंजनों का सम्मिलन है। नगर में विभिन्न स्थानों पर अल्पाहार या टिफिन भी उपलब्ध है, जिसमें पोंगल, दोसा, इडली, वड़ा, आदि मिलते हैं, जिसको गर्मा गर्म या ठंडी कॉफी के साथ परोसा जाता है।
जनसांख्यिकी
चेन्नई के वासी को अंग्रेज़ी में चेन्नैयाइट और हिन्दी में प्रायः मद्रासी कह दिया जाता है। २००१ में भारत की जनगणना के अनुसार चेन्नई नगर की जनसंख्या ४३.४ लाख थी जबकि कुल महानगरीय जनसंख्या ७०.४ लाख थी। २००६ की अनुमानित महानगरीय जनसंख्या ४५ लाख आयी है। २००१ में नगर का जनसंख्या घनत्व २४,६८२ वर्ग कि॰मी॰ (६३,९२६ प्रति वर्ग मील) था, जबकि महानगरीय क्षेत्र का घनत्व ५,९२२ प्रति वर्ग कि॰मी॰ था, जिससे यह विश्व के सर्वोच्च जनसंख्या वाले नगरो में गिना जाने लगा। यहां का लिंग अनुपात ९५१ स्त्रियां/१००० पुरुष है, जो राष्ट्रीय औसत ९४४ से कुछ अधिक ही है। नगर की औसत साक्षरता दर ८०.१४% है, जो राष्ट्रीय औसत दर ६४.५% से कहीं अधिक है। नगर में झुग्गी-झोंपड़ी निवासियों की जनसंख्या भारत के अन्य महानगरों के मुकाबले चौथे स्थान पर आती है, जिसमें ८,२०,००० लोग (कुल जनसंख्या का १८.६%) लोग हैं। यह संख्या भारत की कुल जनसंख्या का ५% है। २००५ में नगर में अपराध दर ३१३.३ प्रति १ लाख व्यक्ति थी, जो भारत के सभी प्रधान नगरो में हुए अपराधों का ६.२% है। ये आंकड़े २००४ से ६१.८% बढ़े हैं।
यातायात
चेन्नई दक्षिण भारत के प्रवेशद्वार की भांति प्रतीत होता है, जिसमें अन्ना अन्तर्राष्ट्रीय टर्मिनल एवं कामराज अन्तर्देशीय टार्मिनल सहित चेन्नई अन्तर्राष्ट्रीय हवाई अड्डा भारत का तीसरा व्यस्ततम विमानक्षेत्र है। चेन्नई नगर दक्षिण एशिया, दक्षिण-पूर्व एशिया, पूर्वी एशिया, मध्य पूर्व, यूरोप एवं उत्तरी अमरीका के प्रधान बिन्दुओं पर ३० से अधिक राष्ट्रीय और अन्तर्राष्ट्रीय विमान सेवाओं से जुड़ा हुआ है। यह विमानक्षेत्र देश का दूसरा व्यस्ततम कार्गो टर्मिनस है। वर्तमान विमानक्षेत्र में अधिक आधुनिकीकरण और विस्तार कार्य प्रगति पर हैं। इसके अलावा श्रीपेरंबुदूर में नया ग्रीनफील्ड एयरपोर्ट लगभग २००० करोड़ रु. की लागत से बनना तय हुआ है। नगर में दो प्रधान सागरपत्तन (बंदरगाह) हैं, चेन्नई पोर्ट जो सबसे बड़े कृत्रिम बंदरगाहों में एक है, तथा एन्नोर पोर्ट। चेन्नई पोर्ट बंगाल की खाड़ी में सबसे बड़ा बंदरगाह और भारत का दूसरा सबसे बड़ा सागरीय-व्यापार केन्द्र है, जहां ऑटोमोबाइल, मोटरसाइकिल, सामान्य औद्योगिक माल और अन्य थोक खनिज की आवाजाही होती है। मुम्बई के बाद भारत का यही सबसे बड़ा पत्तन है। इस कृत्रिम बन्दरगाह में जलयानों के लंगर डालने के लिए कंक्रीट की मोटी दीवारें सागर में खड़ी करके एक साथ दर्जनों जलयानों के ठहराने योग्य पोताश्रय बना लिया गया है। दक्षिणी भारत का सारा दक्षिण-पूर्वी भाग (तमिलनाडु, दक्षिणी आन्ध्रप्रदेश तथा कर्नाटक राज्य) इसकी पृष्ठभूमि है। यहाँ मुख्य निर्यात मूँगफली और इसका तेल, तम्बाकू, प्याज, कहवा, अबरख, मैंगनीज, चाय, मसाला, तेलहन, चमड़ा, नारियल इत्यादि हैं तथा आयात में कोयला, पेट्रोलियम, धातु, मशीनरी, लकड़ी, कागज, मोटर-साइकिल, रसायन, चावल और खाद्यान्न, लम्बे रेशे वाली कपास, रासायनिक पदार्थ, प्रमुख हैं। एक छोटा बंदरगाह रोयापुरम में भी है, जो स्थानीय मछुआरों और जलपोतों द्वारा प्रयोग होता है। पूर्वी तट पर चेन्नई की महत्त्वपूर्ण स्थिति ने प्राकृतिक सुविधा के अभाव में भी कृत्रिम व्यवस्था द्वारा एक पत्तन का विकास पाया है। एक बन्दरगाह होने के कारण कोलकाता, विशाखापट्टनम, कोलम्बों, रंगून, पोर्ट ब्लेयर आदि स्थानों से समुद्री मार्ग द्वारा सम्बद्ध है। आज रेलमार्गों और सड़कों का मुख्य जंक्शन होने के कारण यह नगर देश के विभिन्न नगरो से जुड़ा हुआ है। यह वायु मार्ग द्वारा बंगलोर, कोलकाता, मुम्बई, दिल्ली, हैदराबाद आदि देश के विभिन्न नगरो से जुड़ा हुआ है। चेन्नई देश के अन्य भागों से रेल द्वारा भी भली-भांति जुड़ा हुआ है। यहां से पाँच मुख्य राष्ट्रीय राजमार्ग नगर को मुंबई, कोलकाता, तिरुचिरापल्ली, तिरुवल्लुर, तिंडिवनम और पुदुचेरी को जोड़ते हैं। चेन्नई मोफस्सिल बस टर्मिनस, चेन्नई से सभी अन्तर्राज्यीय बस सेवाओं का अड्डा है। यह एशिया का सबसे बड़ा बस-अड्डा है। सात सरकारी यातायात निगम अन्तर-नगरीय और अन्तर्राज्यीय बस सेवाएं संचालित करते हैं। बहुत सी निजी बस सेवाएं भी चेन्नई को अन्य नगरो से सुलभ कराती हैं।
चेन्नई दक्षिण रेलवे का मुख्यालय है। नगर में दो मुख्य रेलवे टार्मिनल हैं। चेन्नई सेंट्रल रेलवे स्टेशन, जहां से सभी बड़े नगरो जैसे मुंबई, कोलकाता, बंगलुरु, दिल्ली, हैदराबाद, कोच्चि, कोयंबतूर, तिरुवनंतपुरम, इत्यादि के लिए रेल-सुविधा उपलब्ध हैं। चेन्नई एगमोर रेलवे स्टेशन से प्रायः तमिलनाडु के नगरो की रेल सेवाएं ही उपलब्ध हैं। कुछ निकटवर्ती राज्य के नगरो की भी रेलगाड़ियां यहां से चलती हैं।
नगर में लोक यातायात हेतु बस, रेल, ऑटोरिक्शा आदि सर्वसुलभ यातायात हैं।चेन्नई उपनगरीय रेलवे नेटवर्क भारत में सबसे पुराना है। इसमें चार ब्रॉड गेज रेल क्षेत्र हैं जो नगर में दो स्थानों चेन्नई सेंट्रल और चेन्नई बीच रेलवे स्टेशन पर मिलते हैं। इन टर्मिनल से नगर में निम्न सेक्टरों के लिए नियमित सेवाएं उपलब्ध हैं:
चेन्नई मेट्रो चेन्नई मेट्रो चेन्नई के लिए अनुमोदित एक त्वरित यातायात सेवा है। इसके प्रथम चरण में दो लाइने प्रयोग में है एवम् अन्य लाइनों का कार्य निर्माणाधीन है यह पूरी परियोजना पहले चरण के दो गलियारों की लागत १४,६०० करोड़ रुपये है। जो ५०.१ कि॰मी॰ लंबे है २००७ के अनुंआन से ९५९६ करोड लागत आयी थी।[3].
मेट्रोपॉलिटन ट्रांस्पोर्ट कार्पोरेशन (MTC) नगर में बस यातायात संचालित करता है। निगम का २७७३ बसों का बेड़ा २८८ मार्गों पर ३२.५ लाख यात्रियों को दैनिक परिवहन उपलब्ध कराता है।
नगर के बहुत से मार्गों पर मैक्सी कैब नाम से वैन और सवारी भाड़े पर ऑटोरिक्शा भी चलते हैं, जो बस सेवा का विकल्प देते हैं। चेन्नई की यातायात संरचना अच्छा संपर्क उपलब्ध कराती है, किंतु बढती हुई जनसंख्या को देखते हुए यातायात संकुलन (कंजेशन) और प्रदूषण की समस्याएं भी खड़ी हो गयी हैं। प्रशासन ने इन समस्याओं के समाधान स्वरूप फ्लाईओवर तथा ग्रेड-सेपरेटर निर्माण किये हैं, जिसका शुभारंभ १९७३ में जेमिनी फ्लाईओवर से नगर की सबसे महत्त्वपूर्ण सड़क अन्ना सालै से हुआ था। और हाल ही में तैयार हुआ इस शृंखला की नवीनतम कड़ी काठीपाड़ा फ़्लाईओवर है।
शिक्षा
चेन्नई में सरकारी एवं निजी दोनो प्रकार के विद्यालय है। शिक्षा का माध्यम तमिल अथवा अंग्रेजी होता है। अधिकांश विद्यालय तमिलनाडु राज्य शिक्षा मंडल या केन्द्रीय माध्यमिक शिक्षा बोर्ड (CBSE) से जुड़े है। नगर में कुल १,३८९ विद्यालय है जिस में से ७३१ प्राथमिक, २३२ माध्यमिक और ४२६ उच्चतर माध्यमिक विद्यालय है।
इंजीनियरिंग शिक्षा के लिये चेन्नई में भारतीय प्रौद्योगिकी संस्थान, १७९४ में स्थापित कॉलेज ऑफ़ इंजीनियरिंग गिन्डी, १९४९ में स्थापित मद्रास प्रौद्योगिकी संस्थान (Madras Institute of Technology) और एस आर एम विश्वविद्यालय जाने माने संस्थान है। अधिकांश इंजीनियरिंग महाविद्यालय अन्ना विश्वविद्यालय से संबंधित है। मद्रास मेडिकल कॉलेज, स्तेनली मेडिकल कॉलेज, किलपौक मेडिकल कॉलेज और एस आर एम मेडिकल कॉलेज एवं अनुसंधान संस्थान चेन्नई के प्रमुख चिकित्सीय महाविद्यालय है।
विज्ञान, कला एवं वाणिज्य क्षेत्र में शिक्षा प्रदान कराने वाले अधिकांश महाविद्यालय मद्रास विश्वविद्यालय से संबद्धित है। मद्रास विश्वविद्यालय की नगर में तीन परिसर है। मद्रास क्रिश्चियन कॉलेज, लोयोला कॉलेज, द न्यू कॉलेज और पेट्रीसियन कॉलेज कुछ प्रसिद्ध स्वशासी महाविद्यालय है। चेन्नई में कई अनुसंधान केन्द्र भी है।
खेल-कूद
मेयर राधाकृष्णन स्टेडियम हॉकी का एक लोकप्रिय मैदान है। यहां एशिया कप एवं चैम्पियन ट्रॉफ़ी जैसी प्रमुख हॉकी प्रतियोगिताएं आयोजित हो चुकीं है। प्रिमियर हॉकी लीग में चेन्नई का प्रतिनिधि चेन्नई वीरन्स नामक टीम करती है।
चेन्नई ओपन चेन्नई में आयोजित होने वाली एक प्रसिद्ध टेनिस प्रतियोगिता है। यह भारत की एक मात्र ए टी पी प्रतियोगिता है। विजय अमृतराज और रमेश कृष्णन प्रसिद्ध टेनिस खिलाड़ी है जो चेन्नई से संबंध रखते है।
सन १९९५ में चेन्नई दक्षिण एशियन गेम्स का मेजबान रहा है। जवाहर लाल नेहरु स्टेडियम फ़ुटबॉल एवं एथलेटिक स्पर्धाओं के लिये उपयोग होता है। कई अंतरंग स्पर्धाए जैसे वॉलीबॉल, बास्केटबॉल और टेबल टेनिस का आयोजन इसी स्टेडियम में होता है। जल क्रीड़ा स्पर्धाओं का आयोजन वेलाचेरी अक्वेटिक कॉम्पलेक्स में होता है।
कार दौड़ प्रतियोगिताओं में चेन्नई का नाम भारत में सर्वप्रथम लिया जाता है। श्रीपेरम्बदूर में स्थित इरुन्गट्टुकोट्टाइ में एक रेस ट्रेक जो अन्तराष्ट्रीय कार दौड़ प्रतियोगिता के लिये उपयोग में लिया जाता है। घुड़दौड़ गिंडी रेस कोर्स में आयोजित होती है। मद्रास बोट क्लब नौकायान प्रतियोगिता का आयोजन करता है। चेन्नई में दो गोल्फ़ के मैदान है: कॉस्मोपालिटन क्लब और जिमखाना क्लब। विश्वप्रसिद्ध शतरंज खिलाड़ी विश्वनाथ आनंद का बचपन भी चेन्नई में बीता है। २००६ के राष्ट्रमंडल खेलो में टेबल टेनिस में स्वर्ण जीतने वाले शरथ कमाल और दो बार की विश्व कैरम विजेता मारिया इरुदयम भी चेन्नई के निवासी है।
पर्यटन
चेन्नई को सुपर प्रसारित नगर कहते हैं यहाँ अनेक दर्शनीय स्थल हैं जिनमें मद्रास विश्वविद्यालय, चेपॉक महल, मत्स्य पालन केन्द्र, कपिलेश्वर और पार्थसारथी का मंदिर, अजायबघर और चिड़ियाघर आदि प्रमुख हैं। चेन्नई का एक अन्य महत्वपूर्ण आकर्षण है सेंट जॉर्ज फोर्ट। इसे सन्‌ १६४० में ईस्ट इंडिया कंपनी के फ्रांसिंस डे ने बनाया था। यह किला ईस्ट इंडिया कंपनी का व्यापारिक केंद्र था। १५० वर्षों तक यह युद्धों और षड्यंत्रों का केंद्र बना रहा। इस किले में पुरानी सैनिक छावनी, अधिकारियों के मकान, सेंट मेरी गिरजाघर एवं रॉबर्ट क्लाइव का घर है। सेंट मेरी गिरजाघर अँगरेजों द्वारा भारत में बनवाया गया सबसे पुराना चर्च माना जाता है।
चेन्नई का मरीना बीच पर्यटकों का प्रमुख आकर्षण है। यह विश्व का दूसरा सबसे लंबा समुद्र तट है। इसके दो सौ से तीन सौ गज चौड़े रेतीले तट पर शाम को इतनी अधिक भीड़ होती है कि लगता है मानो सारा नगर वहीं आ गया है। सारे दिन की थकान को चेन्नई वासी शाम को मरीना बीच की अथाह जल राशि में बहा देना चाहते हों। पर्यटकों की सुविधा के लिए मेरीना बीच पर एक स्वीमिंग पूल है जो दुर्घटनाओं को घटने से रोकता है क्योंकि यहाँ समुद्र की गहराई और लहरों का तेज प्रवाह खतरनाक है। शार्क मछलियों की अधिकता भी है, अतः स्नान या तैरने के लिए स्वीमिंग पूल का ही लाभ लेना चाहिए। इसी के पास एक मछलीघर भी है, जिसमें तरह-तरह की देशी-विदेशी मछलियाँ दर्शनार्थ रखी गई हैं। मरीना तट का उत्तरी भाग पूर्व मुख्यमंत्री अन्नादुरै के समाधि-स्थल के रूप में विकसित किया गया है। यहाँ लोगों को श्रद्धानवत होते देखा जा सकता है। साथ ही एम.जी.आर. स्मारक भी है जिसका प्रवेश द्वार दो विशाल हाथी दाँत के रूप में बनाया गया है। यहाँ एक मशाल हमेशा प्रज्वलित रहती है।
चेन्नई का स्नेक पार्क भी पर्यटकों को प्रभावित करता है। यह अपनी तरह का एक अलग ही पार्क है जिसका निर्माण रोमुलस व्हिटेकर नामक अमेरिकी ने किया था। यह पाँच सौ से भी ज्यादा खतरनाक भारतीय साँपों का जीवित संग्रहालय कहा जा सकता है। रेंगते हुए ये विषधर भय मिश्रित रोमांच पैदा करते हैं। यहाँ पर साँपों के अलावा सरीसृप वर्ग के अन्य जीव जैसे मगरमच्छ, घड़ियाल इत्यादि भी रखे गए हैं। चेन्नई महानगर की कलात्मक संस्कृति के दर्शन पैंथियान रोड स्थित नेशनल आर्ट गैलरी में सहज ही किए जा सकते हैं।
धार्मिक दृष्टिकोण से संपूर्ण दक्षिण भारत एक तीर्थ है जहाँ वास्तुकला और मूर्तिकला के अद्वितीय उदाहरण हैं। इन मंदिरों में भव्यता और कलाशिल्प देखने योग्य है। उत्तर भारत से एकदम अलग शैली के मंदिर होने के बावजूद श्रद्धा और भक्ति में ये समस्त भारतीय आस्तिकों को आकर्षित करते हैं। तिरुषैलिफेनी स्थित पार्थ सारथि मंदिर के लिए उल्लेख है कि इसका निर्माण आठवीं शताब्दी में राजा पल्लव ने करवाया था। इस देवस्थान की दीवारों पर सुंदर कलाकृतियाँ अंकित हैं। दूसरा आकर्षक मंदिर है द्रविड़ शिल्पकला में निर्मित मिलापोर स्थित कालीश्वर मंदिर। यहाँ माता पार्वती की उपासना की गाथा अंकित है। समुद्र की रेत से तपता यह क्षेत्र अत्यंत गरम जलवायु लिए हुए है जो केले, नारियल और पाम के पेड़ों से खूबसूरत लगता है।
बाहरी कड़ियाँ
.
बुराड़ी मौतें
पृष्ठभूमि
चुंडावत परिवार जिसे पड़ोसियों द्वारा भाटिया परिवार के रूप में भी जाना जाता था ,संत नगर के दो मंजिला घर में लगभग बीस वर्षों से रह रहे थें। उनका पैतृक निवास हरियाणा के टोहाना शहर में था। परिवार उसी इलाके में किराने की दुकान और प्लाईवुड का कारोबार करता था। परिवार के सदस्य थे :
2007 में ललित के पिता भोपाल सिंह की प्राकृतिक कारणों से मृत्यु हो गई। पिता की मौत के बाद ललित बहुत अंतर्मुखी हो गया था। एक दिन उसने अपने परिवार को बताया कि उस पर उसके पिता की आत्मा का साया है, जिसने उसे एक अच्छा जीवन प्राप्त करने के उपाय बताए। 2007 से वह अपने पिता के "निर्देशों" पर एक डायरी बनाने लगा और प्रतिदिन डायरी में कुछ ना कुछ लिखने लगा।
शवों का मिलना
1 जुलाई 2018 की सुबह (करीब 7:15 बजे) पड़ोसी गुरचरण सिंह भाटिया परिवार के आवास पर जाते हैं। गुरचरण सिंह ने गौर किया कि ना तो चुंडावत की दुकानें अब तक खुली हैं ना ही ललित सुबह टहलने के लिए बाहर आया। दुकानें आमतौर पर सुबह 5 से 5:30 बजे के बीच खुलती थीं। गुरचरण सिंह ने घर का दरवाजा खुला पाया और अंदर जाने पर देखा की ललित समेत दस लोग फांसी पर लटक रहे हैं। उन्होंने अन्य पड़ोसियों को सूचना दी। पुलिस को सुबह करीब साढ़े सात बजे फोन आया।
नरेन्द्र शर्मा
पण्डित नरेन्द्र शर्मा (२८ फरवरी १९१३–११ फरवरी १९८९) हिन्दी के लेखक, कवि तथा गीतकार थे। उन्होने हिन्दी फिल्मों (जैसे सत्यम शिवम सुन्दरम) के लिये गीत भी लिखे।
जीवन परिचय
पण्डित नरेन्द्र शर्मा का जन्म उत्तर प्रदेश के खुर्जा जिले के जहांगीरपुर नामक गाँव में 28 फरवरी 1913 में हुआ था। उन्होंने इलाहाबाद विश्वविद्यालय से शिक्षाशास्त्र और अंग्रेज़ीमें  एम॰ए॰ किया। १९३४ में प्रयाग में 'अभ्युदय' पत्रिका का संपादन किया। अखिल भारतीय कांग्रेस कमेटी स्वराज्य भवन में हिंदी अधिकारी रहे और gfhff बॉम्बे टाकीज़ बम्बई में गीत लिखे। उन्होंने फिल्मों में गीत लिखे, आकाशवाणी से भी संबंधित रहे और स्वतंत्र लेखन भी किया।
रचनायें
उनके १७ कविता संग्रह, एक कहानी संग्रह, एक जीवनी और अनेक रचनाएँ पत्र पत्रिकाओं में प्रकाशित हुई हैं। उनकी प्रमुख रचनाएं निम्नलिखित हैं-
स्यालपानी, कर्णप्रयाग तहसील
स्यालपानी, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
लिसी सैम्युल
लिसी सैम्युल (Lissy Samuel) (जन्म ;११ दिसम्बर १९६७ ,मद्रास ,तमिलनाडु ,भारत ) एक एक दिवसीय अंतर्राष्ट्रीय क्रिकेट की भारतीय महिला क्रिकेट खिलाड़ी है। इन्होंने अपने क्रिकेट जीवन में महज एकमात्र वनडे मैच खेला था। लिसी दाएं हाथ से बल्लेबाजी और दाएं ही हाथ से मध्यम तेज़ गति से गेंदबाजी किया करती थी।
तिजारा
'तिजारा (Tijara) भारत के राजस्थान राज्य के "खैरथल तिजारा" ज़िले में स्थित एक ऐतिहासिक नगर एवं तहसील है है। इसका प्राचीन नाम 'त्रिगत नगर' था । तिजारा शहर के प्रमुख पर्यटन स्थल तिजारा फोर्ट पैलेस, भरतरी गुंबद एवं तिजारा जैन मंदिर है तिजारा तहसील के उत्तर में स्थित भिवाड़ी नगर तिजारा तहसील का सबसे बड़ा नगर है तिजारा शहर में सैनी जाति की बहुलता पाई जाती है
नाटी कोराडी, द्वाराहाट तहसील
नाटी कोराडी, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पारीछा
पारीछा (Parichha) भारत के उत्तर प्रदेश राज्य के झाँसी ज़िले में स्थित एक नगर है। यह झांसी-कानपुर राजमार्ग पर बेतवा नदी के किनारे स्थित है। यहाँ एक ताप विद्युत संयंत्र है।
बडे गणेशजी का मंदिर
विश्व की सबसे ऊँची और विशाल गणेश प्रतिमा के बतौर बड़े गणपति की ख्याति है। शहर के पश्चिम क्षेत्र में मल्हारगंज के आखिरी छोर पर ये गणेश विराजमान हैं। इन्हें उज्जैन के चिंतामण गणेश की प्रेरणा से नारायण दाधीच ने 120 वर्ष पूर्व बनवाया था।
श्री गणेश के इस अनन्य भक्त को 16 साल की आयु में स्वप्न में विराट गणेश के दर्शन हुए और वह मनोहारी विराट रूप उनके मन में बस गया और एक धुन लग गई उसे साकार करने की।
इसी साधना के सिद्धि की उम्मीद लिए नारायणजी हर बुधवार को उज्जैन से चार किलोमीटर दूर पैदल चलकर चिंतामण गणेश जाकर भगवान से याचना करते रहे। उन्हें इंदौर आना पड़ा जहाँ उनका यह स्वप्न साकार हुआ। बोंदरजी पटेल ने सौ वर्गफुट भूमि की रजिस्ट्री 42 रुपए 2 आने में करवा दी।
यह विशाल गणेश प्रतिमा सीमेंट की नहीं वरन ईंट, चूने, रेत और बालू रेत में गुड़ व मैथीदाने का मसाला मिलाकर बनाई गई है। इसमें समस्त तीर्थों का जल और अयोध्या, मथुरा, माया, काशी, काँची, उज्जैन और द्वारका इन सात मोक्षपुरियों की माटी मिलाई गई। निर्माण लगभग ढाई वर्ष में पूर्ण हुआ।
संवत 1961 माघ सुदी चतुर्थी (संकष्टी) को मूर्ति का प्राण प्रतिष्ठा की गई। मूर्ति की ऊँचाई चरणों से मुकुट तक 25 फुट और चौड़ाई 16 फुट है। मूर्ति चार फुट ऊँची चौकी पर विराजमान है। इस मूर्ति के दर्शन करने देश-विदेश से लोग आते हैं। गणेश चतुर्थी पर तो इस मंदिर में खासी भीड़ देखी जा सकती है। दिलों को सुकून देने वाली यह गणेश प्रतिमा सभी की चिंताओं का हरण करके लोगों को सुख‍ी और समृद्ध बनाती है।
नलिन कुमार कटील
नलिन कुमार कटील भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के दक्षिण कन्नड़ चुनाव क्षेत्र से १५ वीं लोकसभा के लिए सदस्य निर्वाचित हुए हैं।
मुण्डावर
मुण्डावर (Mundawar) भारत के राजस्थान राज्य के खैरथल - तिजारा जिले में स्थित एक कस्बा है। यह इसी नाम की तहसील का मुख्यालय भी है।
झरह
झरह में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
किक
किक एक एक्शन फीचर फिल्म है इस फिल्म के निर्देशक तथा निर्माता साजिद नाडियाडवाला हैं। इस फिल्म के मुख्य अभिनेता सलमान खान, जैकलिन फर्नांडीस, नवाज़ुद्दीन सिद्दीकी तथा रणदीप हुड्डा हैं। यह २००९ में आई तेलुगू फिल्म रवी तेजा कि 2009 की 'किक' का पुनर्निर्माण (रीमेक) है। फिल्म २५ जुलाई २०१४ को रिलीज़ हुई।
फिल्म भारत में हर समय की दूसरी सबसे ऊंची कमाई करने वाली बॉलीवुड फिल्म बन गए [3 ] सातवें सर्वाधिक कमाई करने वाली विदेशी बाजारों और दुनिया भर में तीसरा सर्वाधिक कमाई करने वाली बॉलीवुड फिल्म में शामिल हो चुकी है। [4] [ 5]
सलमान खान की फिल्म किक सौ करोड़ के क्लब में शामिल हो गई है। फिल्म ने पहले सप्ताह में 164.09 करोड़ रूपए का कलेक्शन किया था। 400 करोड़ से ज़्यादा कमाई करने के बाद किक सर्वाधिक कमाई करने वाली भारतीय फिल्मों की सूची में शामिल हो गई है।
संगीत
फिल्म का संगीत हिमेश रेशमिया और मीट ब्रोस अंजान द्वारा रचा गया है।
प्रदीप ऐरी
प्रदीप ऐरी नेपाली राष्ट्रीय क्रिकेट टीम से खेलने खिलाड़ी हैं।
वळवी
यह समाज पूर्वी गुजरात और पश्चिम महाराष्ट्र से लेकर सातपुड़ा के पर्वतीय क्षेत्र मे स्थित है यह समाज बाकी आदिवासी समाज की तरह अपनी परंपरा और संस्कृति है इस समाज की बोली प्रांतीय आदिवासी समाज की तरह है इस समाज के कोई लिखित इतिहास नही मिलता पर यह समाज बाकी आदिवासी समाज की तरह प्राचीन है
गणपतराव देवजी तपासे
15जुलाई 1909 को जन्में श्री तपासे का विवाह रखामिनीबाई से हुआ। 1938-46 के मध्य वे सतारा नगर कांग्रेस कमेटी के अध्यक्ष रहे। उन्हें महाराष्ट्र प्रदेश कांग्रेस कमेटी की कार्यकारिणी का सदस्य नियुक्त किया गया । 1940 में उन्होंने सविनय अवज्ञा आन्दोलन में भाग लिया और जेल गये। भारत छोड़ो आन्दोलन के दौरान उन्हें पुनः जेल भेजा गया। 1946 में वे सतारा जिले से बम्बई विधानसभा के सदस्य निर्वाचित हुए। 1952 में वे बम्बई से ही पुनः विधानसभा के सदस्य नियुक्त हुए उन्हें मंत्री नियुक्त किया गया तथा वे 11 वर्ष तक मंत्री रहे। 1957 में उन्हें अखिल भारतीय कांग्रेस कमेटी का सदस्य बनाया गया। वे 1962 से 1968 तक राज्य सभा के सदस्य रहे। 1968 से 71 तक वे रेल सेवा आयोग बम्बई के अध्यक्ष रहे। 2 अक्टूबर 1977 को वे उत्तर प्रदेश के राज्यपाल नियुक्त हुए ।
हरियाणा के राज्यपाल के रूप मे विवादित भूमिका
जीडी तापसे 1980 के दशक में हरियाणा के राज्यपाल बनाए गए थे.
उस समय राज्य में देवीलाल के नेतृत्व वाली सरकार थी. साल 1982 में भजनलाल ने देवीलाल के कई विधायकों को पटा लिया.
राज्यपाल तापसे ने इसके बाद भजनलाल को सरकार बनाने के लिए आमंत्रित किया जिस पर देवीलाल ने कड़ा विरोध जताया.
देवीवाल अपने कुछ विधायकों को लेकर दिल्ली के एक होटल में चले गए, पर विधायक वहां से निकलने में कामयाब रहे. अंत में भजनलाल ने विधानसभा में बहुमत साबित कर दिया और सरकार बनाने में कामयाब हुए.
सन्दर्भ
https://web.archive.org/web/20160418180040/http://upgovernor.gov.in/hindi_version/tapasebio_H.htm
पारासरमऊ गाँव, तिरवा (कन्नौज)
पारासरमऊ तिरवा, कन्नौज, उत्तर प्रदेश स्थित एक गाँव है।
अरशद इकबाल
अपनी लिस्ट ए की शुरुआत से पहले, उन्हें 2018 अंडर-19 क्रिकेट विश्व कप के लिए पाकिस्तान के टीम में रखा गया था। उन्होंने 13 दिसंबर 2018 को 2018-19 नेशनल टी 20 कप में कराची व्हाइट्स के लिए ट्वेंटी 20 की शुरुआत की। जनवरी 2021 में, उन्हें 2020-21 पाकिस्तान कप के लिए खैबर पख्तूनख्वा के दस्ते में नामित किया गया था।
जमदग्नि ऋषि
जमदग्नि ऋषि एक ऋषि थे, जो भृगुवंशी ऋचीक के पुत्र थे तथा जिनकी गणना सप्तऋषियों में होती है। पुराणों के अनुसार इनकी पत्नी रेणुका थीं, व इनका आश्रम सरस्वती नदी के तट पर था। वैशाख शुक्ल तृतीया इनके पांचवें प्रसिद्ध पुत्र प्रदोषकाल में जन्मे थे जिन्हें परशुराम के नाम से जाना जाता है।
आश्रम
हरियाणा में कैथल से उत्तरपूर्व की ओर २८ किलोमीटर की दूरी पर जाजनापुर गाँव स्थित है। यहां महर्षि जमदग्नि का आश्रम था। अब यहां एक सरोवर अवशेष रूप में हैं। यहां प्रत्येक मास की शुक्ल पक्ष की दसवीं को मेला लगता है। महर्षि जमदग्नि की परम्परा में बाबा साधु राम ने जहां तपस्या की है और अपने शरीर का त्याग किया है। उस स्थान को बाबा साधु राम की समाधि के रूप में पूजा जाता है। इस सरोवर की आज भी विशेष बात यह मानी जाती है कि इसमें पानी भरने के बाद फूंकार-हंकार की आवाज आती है। पूर्ण लबालब भरा सरोवर भी पन्द्रह दिनों में सुख जाता है। सांपों की इस जगह अधिकता माना जाती है। लेकिन आज तक कोई नुकसान नहीं हुआ।
जनश्रुति के अनुसार महर्षि जमदग्नि ऋचीक के पुत्र और भगवान परशुराम के पिता थे। इनके आश्रम में इच्छित फलों को प्रदान करनी वाली गाय थी जिसे कार्तवीर्य छीनकर अपनी राजधानी माहिष्मति ले गया। परशुराम को जब यह ज्ञात हुआ तो उन्होंने कार्तवीर्य को मार दिया ओर कामधेनु वापिस आश्रम में ले आए और एक दिन अवसर पाकर कीर्तवीर्य के पुत्रों को भी मार डाला और समस्त पृथ्वी पर घूम-घूमकर इक्कीस बार क्षत्रियों का संहार किया तब उन्होंने अपने पिता के मस्तक को धड़ से जोडा और उनका अन्त्येष्टि संस्कार माहूर, जिला- नांदेड महाराष्ट्र मे सम्पन्न किया। यहां माता रेणुका का प्राचीन मंदिर स्थापित है और प्रमुख शक्तिपीठों में से एक माना जाता है। कुरूक्षेत्र भूमि में पांच कुण्ड बनाकर पितरों का तर्पण किया। ये पांचों सरोवर समन्त पंचक-तीर्थ के नाम से विख्यात हुए। जिसे ब्रह्मा जी उतर वेदी कहते हैं वह यही समन्त पंचम तीर्थ है। वामन पुराण में लिखा है कि समन्त पंचक नाम धर्मस्थल चारों ओर पांच-पांच योजन तक फैला हुआ है। सम्भवतः परशुराम द्वारा स्थापित पांचकुण्डों में से एक कुण्ड जाजनपुर का यही स्थल है।
अरूणाचल प्रदेश में लोहित नदी के तट पर ही परशुराम कुण्ड स्थित है। पौराणिक मान्यता अनुसार परशुराम अपनी माता रेणुका की हत्या के पाप से मुक्ति पाने के लिए यहां आए थे। इस कुण्ड में स्नान के बाद वे मां की हत्या के पाप से मुक्त हुए थे। इस संदर्भ में पौराणिक आख्यान है कि किसी कारण वश परशुराम के पिता ऋषि जमदग्नि अपनी धर्मपत्नी रेणुका पर कुपित हो गए। उन्होंने तत्काल अपने पुत्रों को रेणुका का वध करने का आदेश दे दिया। लेकिन उनके आदेश का पालन करने के लिए कोई पुत्र तैयार नहीं हुआ। परशुराम पितृभक्त थे, जब पिता ने उनसे कहा तो उन्होंने अपने फरसे से मां का सर धड़ से अलग कर दिया। इस आज्ञाकारिता से प्रसन्न पिता ने जब वर मांगने को कहा तो परशुराम ने माता को जीवित करने का निवेदन किया। इस पर जमदग्नि ऋषि ने अपने तपोबल से रेणुका को पुन: जीवित कर दिया।
रेणुका तो जीवित हो गईं लेकिन परशुराम मां की हत्या के प्रयास के कारण आत्मग्लानि से भर उठे। यद्यपि मां जीवित हो उठीं थीं लेकिन मां पर परशु प्रहार करने के अपराधबोध से वे इतने ग्रस्त हो गए कि उन्होंने पिता से अपने पाप के प्रायश्चित का उपाय भी पूछा। पौराणिक प्रसंगों के अनुसार ऋषि जमदग्नि ने तब अपने पुत्र परशुराम को जिन जिन स्थानों पर जाकर पापविमोचन तप करने का निर्देश दिया उन स्थानों में परशुराम कुण्ड सर्वप्रमुख है।
गुरुमापा
गुरुमापा नेपाल मंडल के लोककथाओं का एक पौराणिक पात्र है। किंवदंतियों के अनुसार इन्हें अवज्ञाकारी बच्चों को ले जाने के रूप में वर्णित किया जाता है और यही कारण है कि स्थानीय निवासियों का मानना है कि इन्हें काठमांडू के एक खेत (टुंडीखेल) में निर्वासित कर कैद कर दिया गया है। गुरुमापा की कहानी नेवार समाज की सबसे प्रसिद्ध लोक कथाओं में से एक है। इन्हें एक भयानक चेहरे और उभरे हुए नुकीले-नुकीले दांतों और नाखूनों के साथ चित्रित किया जाता है।
केश चंद्र
कहानी काठमांडू के एक पवित्र प्रांगण, इतुंबाहा में रहने वाले केश चंद्र नामक एक जिद्दी व्यक्ति के साथ शुरू होती है। जो अपनी सारी संपत्ति को जुआ में दांव पर लगाने के बाद हार जाता है और फिर वह अपनी बहन के साथ रहने चला जाता है। लेकिन जुआ खेलने की आदत उसकी बनी रही। वह अपनी बहन के घर में चेरियाँ करने लगा। एक दिन उसने उस थाली को भी चुरा लिया जिस पर उसका दोपहर का भोजन परोसा जाता था, इससे नाराज होकर उसकी बहन ने उसे सबक सिखाने की इच्छा से उसके चावल फर्श पर परोसना शुरू कर दिया। इस घटना से बुरी तरह आहत केशचंद्र ने रूमाल में खाना इकट्ठा किया और शहर के बाहर जंगल की ओर चला गया। वहाँ भूख लगने पर उसने चावल को खोला और पाया कि वह चावल खराब हो गए था और उसके चारों तरफ कीड़े लग गए थे इसलिए उसने भोजन को धूप में सुखाने के लिए फैला दिया और सो गया।
टुंडीखेली से बहिष्कृत करना
जब लोगों को गुरुमापा के संदर्भ में पता चला तब स्थानीय निवासियों ने फैसला किया कि गुरुमापा को पड़ोस में रखना सुरक्षित नहीं है। तब लोगों ने उनसे वादा लिया कि अगर वह टुंडीखेल के खेत में रहने के लिए राजी हो जाता हैं तो उन्हें उबले हुए चावल और भैंस के मांस का वार्षिक भोज प्रदान किया जाएगा और इस तरह उसको बाहर जाने के लिए राजी कर लिया गया। आज तक इलाके के लोग होली की रात को गुरुमापा के लिए एक दावत तैयार करते हैं और उसे टुंडीखेल में छोड़ देते हैं।
औच्च्य
औच्च्य या उच्चता ऊर्ध्वाधर दूरी का माप है, या तो ऊर्ध्वाधर सीमा (कोई वस्तु या कोई व्यक्ति कितना "लम्बा" है) या ऊर्ध्वाधर स्थिति (कोई बिन्दु कितना "उच्च" है)।
जब शब्द का प्रयोग समुद्र तल से ऊर्ध्वाधर स्थिति (उदाहरणार्थ, एक विमान) का वर्णन करने हेतु किया जाता है, तो औच्च्य को अक्सर शीर्षलम्ब कहा जाता है। इसके अतिरिक्त, यदि बिन्दु पृथ्वी से जुड़ा हुआ है (जैसे, एक पर्वत शिखर), तो शीर्षलंब (समुद्र तल से औच्च्य) को ऊँचाई कहा जाता है।
एक द्वि-विमा कार्तीय निर्देशांक पद्धति में, औच्च्य को एक विशिष्ट बिन्दु और दूसरे के बीच ऊर्ध्वाधर अक्ष ( y ) के साथ मापा जाता है जिसमें समान y- मान नहीं होता है। यदि दोनों बिन्द्वों का समान y -मान होता है, तो उनकी सापेक्ष औच्च्य शून्य होती है। त्रिविम समष्टि के मामले में, औच्च्य को ऊर्ध्वाधर z अक्ष के साथ मापा जाता है, जो xy सतह से (या "ऊपर") की दूरी का वर्णन करता है।
स्लोवेनिया
स्लोवेनिया (Slovenia), आधिकारिक तौर पर 'स्लोवेनिया गणराज्य', मध्य यूरोप में स्थित आल्प्स पर्वत से लगा हुआ भूमध्य की सीमा से लगा देश है। स्लोवेनिया की सीमा पश्चिम में इटली, दक्षिण-पश्चिम में एड्रियाटिक सागर, दक्षिण और पूर्व में क्रोएशिया, उत्तर-पूर्व में हंगरी और उत्तर में आस्ट्रिया स्थित है। देश की राजधानी और सबसे बड़ा शहर ल्युब्ल्याना है। स्लोवेनिया 20,273 वर्ग किमी क्षेत्रफल में फैला हुआ देश है, जिसकी जनसंख्या लगभग 20 लाख है। स्लोवेनिया का 40% अंदरूनी भू-भाग उठा हुआ पर्वतीय और पठारीय है। स्लोवेनिया का सबसे ऊंचा शिखर माउंट त्रिग्लेव 2,864 मीटर (9,396 फीट) और सबसे निचली बिंदु समुद्र तल पर एड्रियाटिक सागर है। देश की बहुसंख्यक जनसंख्या स्लोवेनियाई भाषा का प्रयोग करती है, जो देश की आधिकारिक भाषा भी है। इसके अलावा स्थानीय स्तर पर संरक्षित भाषा हंगरी और इटालियन है।
परिचय
स्लोवेनिया आकार में बेहद छोटा सही, लेकिन है बेहद शानदार। इटली, ऑस्ट्रिया, हंगरी व क्रोएशिया से घिरा स्लोवेनिया एक समय में ऑस्ट्रो-हंगेरियन साम्राज्य का हिस्सा हुआ करता था। अब वह एक आजाद देश है। अतीत में स्लोवेनिया के अलग-अलग भौगोलिक हिस्से कई पड़ोसी देशों के प्रभुत्व में रहे हैं। इसलिए वहां कई तरह की संस्कृतियों का मिश्रण दिखाई देता है। कहा जाता है कि यूरोप की सारी खासियतों को एक में मिला दिया जाए तो वह स्लोवेनिया का रूप बन जाता है।
इस छोटे से देश में प्रचुर मात्रा में पर्वत, नेशनल पार्क, ऎतिहासिक शहर, पत्थरों के भग्नावशेष सरीखे गांव, खुले एल्पाइन पठार, अद्भुत भूमिगत गुफाएं, कंदराओं से निकलती उफनती नदियां, सूरज की रोशनी से नहाया भूमध्य सागर का तट, किले, संग्रहालय... बहुत कुछ है। यहां के आधे इलाके में जंगल हैं और उनमें कई दुर्लभ किस्में सुरक्षित हैं। सैलानियों के लिए इतनी तरह की गतिविधियां और आकर्षण हैं कि दिन गुजरते पता नहीं चलेगा। शांत और सुखद इतना कि यूरोप आने वाले कई सैलानी स्लोवेनिया को अपना बेस बनाकर आसपास के देश घूमते हैं।
स्लोवेनिया में राष्ट्रीय स्तर पर एक नेशनल पार्क, ट्रिग्लेव नेशनल पार्क, दो क्षेत्रीय पार्क, कोजांस्की पार्क और स्कोजन गुफाएं, तीन लैंडस्केप पार्क और एक नेशनल रिजर्व है। पालिका स्तर पर एक क्षेत्रीय पार्क और पूरे स्लोवेनिया में फैले 34 लैंडस्केप पार्क हैं। हाल के सालों में स्की रिजॉर्ट स्लोवेनिया में पर्यटन का प्रमुख चेहरा बनकर उभरे हैं। यहां इतनी बर्फ रहती है कि माउंट कैनिन के स्कीइंग स्लोप पर मई के महीने तक स्कीइंग की जा सकती है। स्लोवेनिया के दूसरे सबसे बड़े शहर मारिबोर के पास मारिबोस्र्को पोहेर्जे ढलानों पर तो एल्पाइन स्कीइंग विश्वकप की प्रतिस्पर्धाएं होती हैं।
स्लोवेनिया अपने स्पा टूरिज्म और गरम पानी के सोतों के लिए भी काफी जाना जाता है। यहां के प्राकृतिक झरनों में पानी का तापमान और उसकी खूबियां भी अलग-अलग हैं। इनके अलावा ब्लेड झील है जिसे ज्वेल ऑफ जूलियन आल्प्स भी कहा जाता है। दो किलोमीटर से ज्यादा लंबी और सवा किलोमीटर से ज्यादा चौड़ी यह झील कहीं-कहीं तीस मीटर तक गहरी है। झील की पृष्ठभूमि में बर्फ से लदे पहाड़, आसपास गरम सोतों से आता पानी और झील के बीच में छोटा सा द्वीप, जिस पर बना है एक छोटा सा किला, इस पूरे इलाके को बेपनाह खूबसूरत बनाते हैं, मानो कोई पेंटिंग सामने रख दी गई हो। ब्लेड को इसीलिए स्लोवेनिया की सबसे खूबसूरत पहचान और सबसे लोकप्रिय टूरिस्ट स्थल माना जाता है।
V6 इंजन
एक V6 इंजन तीन सिलेंडरों के दो बंकों में अराल-पेटी पर आरूढ़ छह सिलेंडरों सहित V इंजन है, जो आम तौर पर या तो सम कोण पर या एक दूसरे के न्यून कोण पर सेट होता है, जहां सभी छह पिस्टन एक अराल-धुरी को चलाते हैं। यह इनलाइन फ़ोर के बाद, आधुनिक कारों में सबसे आम इंजन विन्यासों में दूसरा है।
V6 सबसे सुसंबद्ध इंजन विन्यासों में से एक है, जो स्ट्रेट 4 से छोटा और V8 इंजनों से कई डिज़ाइनों में सीमित है और यह लोकप्रिय अनुप्रस्थ इंजन फ़्रंट-व्हील ड्राइव ले-आउट के बहुत अनुकूल है। यह आधुनिक कारों के इंजनों के लिए अनुमत जगह में कमी और साथ ही पॉवर अपेक्षाओं की वृद्धि के कारण अधिक आम होता जा रहा है और इसने काफ़ी हद तक इनलाइन-6 को प्रतिस्थापित किया है, जो कई आधुनिक इंजन के ख़ानों में फ़िट होने के लिए अधिक लंबा है। हालांकि यह बहुत ज़्यादा जटिल और इनलाइन 6 जितना अबाध नहीं है, तथापि V6 अधिक सुगम और अधिक कठोर, तथा अराल-धुरी में कम ऐंठन वाले कंपनों की संभावना से युक्त है। V6 इंजन को अक्सर एक वैकल्पिक इंजन के रूप में, व्यापक रूप से मध्यम आकार की कारों के लिए अपनाया गया है, जहां स्ट्रेट-4 मानक है, या बेस इंजन के रूप में, जहां V8 एक उच्च-लागत निष्पादन विकल्प है।
हाल के V6 इंजनों ने समकालीन V8 इंजन से तुलनीय अश्वशक्ति और बलआघूर्ण आउटपुट वितरित किया है, जबकि ईंधन की खपत और उत्सर्जन में कमी हुई है, जैसे कि वोक्सवैगन ग्रूप का G60 3.0 TFSI जो सुपरचार्ज किया हुआ और सीधे अंतःक्षेपित/4} है और फोर्ड मोटर कंपनी का टर्बोचार्ज किया हुआ और सीधे अंतःक्षेपित इकोबूस्ट V6 है, जिन दोनों की तुलना वोक्सवैगन के 4.2 V8 इंजन से की गई है।
आधुनिक V6 इंजन विस्थापन में सामान्यतः 2.5 to 4.3 L सीमा में होते हैं, हालांकि बड़े और छोटे नमूनों का उत्पादन किया गया है।
इतिहास
कुछ प्रारंभिक V6-कारों का निर्माण 1905 में मार्मन द्वारा किया गया। मार्मन एक प्रकार का V-विशेषज्ञ था जिसने V2-इंजनों से शुरुआत की, फिर V4 और V6 तथा बाद में V8 का निर्माण किया और 30 के दशक में वह दुनिया के कुछ ऐसे कार निर्माताओं में से एक था जिसने कभी V16 कार का निर्माण किया।
1908-1913 से ड्यूट्ज़ गैरमोटोरेन फ़ैब्रिक ने बेन्ज़ीन इलेक्ट्रिक ट्रेनसेट (संकर) का उत्पादन किया जिसने जनरेटर-इंजन के रूप में V6 का उपयोग किया।
1918 में लियो गूसेन द्वारा बिक मुख्य अभियंता वाल्टर एल. मार के लिए एक और V6 कार डिज़ाइन किया गया। V6 1918 में केवल एक प्रोटोटाइप ब्यूक कार बनाई गई और मार परिवार ने लंबे समय तक इसका इस्तेमाल किया।
पहली शृंखला उत्पादन V6 लैन्शिया द्वारा 1950 में लैन्शिया ऑरेलिया के साथ पेश किया गया। अन्य निर्माताओं ने इस पर ध्यान दिया और जल्द ही अन्य V6 इंजनों का उपयोग शुरू हो गया। 1959 में, GM ने अपने पिक-अप ट्रकों और उपनगरों में इस्तेमाल के लिए हेवी-ड्यूटी 305 in³ (5 L) 60° V6 को प्रवर्तित किया, जो एक ऐसा इंजन डिज़ाइन था जिसको भारी ट्रक और बस में इस्तेमाल के लिए 478 in³ (7.8 L) में परिवर्धित किया गया।
1962 के दौरान ब्यूक स्पेशल प्रवर्तित किया गया, जिसने उस समय के छोटे ब्यूक V8 की समानता के साथ कुछ पुर्ज़ों को साझा करने वाले विषम प्रज्वलन अंतरालों सहित 90° V6 की पेशकश की. फलस्वरूप अपने अत्यधिक कंपन के कारण ब्यूक स्पेशल को उपभोक्ता प्रतिरोध का सामना करना पड़ा. 1983 में, निसान ने VG शृंखला के साथ जापान का पहला V6 इंजन उत्पादित किया।
संतुलन और सुगमता
यह लगभग वैसी ही तकनीक है जो प्राथमिक और माध्यमिक दर्जे में एक सम 90° क्रासप्लेन V8 का संतुलन करती है। एक 90° V8 प्राथमिक संतुलन में है, क्योंकि प्रत्येक 4-सिलेंडर बंक प्राथमिक संतुलन में है और दो बंकों के माध्यमिक को क्रासप्लेन का उपयोग करते हुए एक दूसरे को रद्द किया जा सकता है। हालांकि, V6 के लिए क्रासप्लेन अराल-धुरी के बराबर कोई नहीं है, ताकि दो बंकों से कंपन को एक दूसरे को पूरी तरह रद्द करने लायक़ बना सकें. यह स्ट्रेट-6, फ़्लैट-6 और V8 लेआउट की तुलना में सुगम V6 इंजन की डिज़ाइनिंग को और जटिल समस्या बना देता है। हालांकि ऑफ़सेट क्रैंकपिन, प्रतिभार और फ़्लाइंग आर्मों के उपयोग ने आधुनिक डिज़ाइनों में समस्या को गौण दूसरे-दर्जे के कंपन तक घटा दिया है, सभी V6 उन्हें पूरी तरह सुगम बनाने के लिए सहायक संतुलन धुरियों के संयोजन से लाभान्वित हो सकते हैं।
जब 1950 में लैन्शिया ने V6 का बीड़ा उठाया, तो उन्होंने सिलेंडर बंकों और सिक्स-थ्रो अराल-धुरी के बीच 60° कोण का इस्तेमाल किया ताकि 120° की समान दूरी वाले प्रज्वलन अंतराल हासिल कर सकें. इनमें अभी भी कुछ संतुलन और माध्यमिक कंपन समस्याएं मौजूद हैं। जब ब्यूक ने अपने 90° V8 के आधार पर 90° V6 को डिज़ाइन किया, तो शुरुआत में उन्होंने एकसमान क्रैंकपिन को साझा करने वाले संयोजन छड़ों के जोड़ो सहित V8 जैसी पद्धति में तैयार सरल थ्री-थ्रो अराल-धुरी का उपयोग किया, जो 90° और 150° के बीच एकांतर प्रज्वलन अंतरालों में परिणत हुआ। इसने अपरिष्कृत-चाल वाली डिज़ाइन को उत्पन्न किया जो कई ग्राहकों को अस्वीकार्य था। बाद में, ब्यूक और अन्य निर्माताओं ने विभाजन-पिन वाली अराल-धुरी के उपयोग द्वारा डिज़ाइन को परिष्कृत किया, जिसने विषम फ़ायरिंग को दूर करने और इंजन को यथोचित सुगम बनाने के लिए, विपरीत दिशाओं में 15° द्वारा विभिन्न निकटवर्ती क्रैंकपिनों के ज़रिए नियमित 120° प्रज्वलन अंतराल हासिल किया। ब्यूक जैसे कुछ निर्माताओं ने अपने V6 और मर्सिडीज़ बेंज़ के बाद के संस्करणों में प्राथमिक कंपन को प्रतिसंतुलित करने और लगभग पूरी तरह संतुलित इंजन के उत्पादन के लिए संतुलन धुरी के संयोजन द्वारा 90° डिज़ाइन को एक क़दम आगे बढ़ाया.
कुछ डिज़ाइनर सिलेंडर बंकों के बीच 60° कोण पर लौट आए, जो अधिक सुसंबद्ध इंजन उत्पादित करता है, लेकिन उन्होंने प्रज्वलन अंतरालों के बीच सम 120° कोण हासिल करने के लिए प्रत्येक थ्रो के क्रैंकपिनों के बीच फ़्लाइंग आर्मों के साथ थ्री-थ्रो अराल-धुरियों का उपयोग किया है। इसका अतिरिक्त लाभ यह है कि फ़्लाइंग आर्मों को संतुलन के उद्देश्यों के लिए भारित किया जा सकता है। यह अभी भी असंतुलित प्राथमिक जोड़ी को छोड़ता है, जिसको लघु माध्यमिक जोड़ा छोड़ने के लिए अराल-धुरी और फ्लाइव्हील पर प्रतिभार द्वारा प्रतिसंतुलित किया जाता है, जिसे सावधानी से डिज़ाइन किए गए इंजन आरूढ़ अवशोषित कर सकते हैं।
छह-सिलेंडर डिज़ाइन चार-सिलेंडर की अपेक्षा विशाल प्रतिस्थापक इंजनों के लिए भी अधिक उपयुक्त हैं क्योंकि पिस्टन के शक्ति आघात परस्पर व्यापन करते हैं। एक चार सिलेंडर इंजन में, केवल एक पिस्टन किसी भी निश्चित समय पर एक शक्ति आघात पर होता है। प्रत्येक पिस्टन पूरी तरह रुक जाता है और अगले द्वारा शक्ति आघात शुरू करने से पूर्व दिशा उलट देता है, जो शक्ति आघात और उल्लेखनीय कंपन के बीच एक अंतर में परिणत होता है। एक छह सिलेंडर इंजन (विषम-प्रज्वलन V6 के अलावा अन्य) में, अगला पिस्टन अपना शक्ति आघात पिछले के ख़त्म होने से पहले 60° पर शुरू कर देता है, जो फ़्लाइव्हील को सुगम शक्ति के वितरण में परिणत होता है। इसके अलावा, क्योंकि जड़त्वीय बल पिस्टन विस्थापन के समानुपाती होते हैं, उच्च-गति छह-सिलेंडर इंजन में, कम सिलेंडरों सहित बराबर प्रतिस्थापन इंजन की तुलना में, प्रति पिस्टन कम तनाव और कंपन होगा.
डाइनमोमीटर पर इंजनों की तुलना करने पर, एक ठेठ सम-प्रज्वलन V6 मध्यम बलआघूर्ण से 150% ऊपर तात्कालिक आघूर्ण चरम-सीमा और मध्यम बलआघूर्ण के 125% नीचे दबाव दर्शाता है, जहां शक्ति आघातों के बीच कुछ ऋणात्मक बलआघूर्ण (इंजन आघूर्ण प्रतिवर्तन) की मात्रा होती है। दूसरी ओर, एक ठेठ चार-सिलेंडर इंजन मध्यम आघूर्ण से लगभग 300% ऊपरी चरम सीमा और मध्यम आघूर्ण से 200% नीचे दबाव दर्शाता है, जहां आघातों के बीच 100% ऋणात्मक आघूर्ण होता है। इसके विपरीत, एक V8 इंजन मध्यम आघूर्ण से ऊपर 100% से नीचे की चरम सीमा और 100% से नीचे का दबाव दर्शाता है और आघूर्ण कभी ऋणात्मक नहीं होता है। इस प्रकार सम-प्रज्वलन V6, चार और V8 के बीच दर्जा पाता है, लेकिन शक्ति वितरण की सुगमता में वह V8 के क़रीब रहता है। दूसरी ओर, एक विषम-प्रज्वलन V6, मध्यम आघूर्ण से 200% ऊपर और 175% नीचे अत्यधिक अनियमित आघूर्ण विभिन्नता दर्शाता है, जो सम-प्रज्वलन V6 से निश्चित रूप से बदतर है और इसके अलावा, शक्ति वितरण अत्यधिक सुसंगत कंपन प्रदर्शित करता है जो डाइनमोमीटर को ख़राब करने वाले पाए गए हैं।
60 डिग्री
V6 के लिए आकार और कंपन को न्यूनतम करते हुए, सबसे कुशल सिलेंडर बंक कोण 60 डिग्री है। जबकि 60° V6 इंजन, इनलाइन-6 और फ़्लैट-6 इंजनों के समान अच्छी तरह संतुलित नहीं हैं, डिज़ाइनिंग और आरूढ़ इंजनों के लिए आधुनिक तकनीकों ने उनके कंपन को अधिकतर छिपा दिया है। अधिकांश अन्य कोणों के विपरीत, 60 डिग्री V6 इंजन बिना संतुलन धुरी की आवश्यकता के स्वीकार्य रूप से सुगम बनाए जा सकते हैं। जब लैन्शिया ने 1950 में 60° V6 का बीड़ा उठाया था, तब 120° बराबर प्रज्वलन अंतराल देने के लिए 6-थ्रो अराल-धुरी का इस्तेमाल किया गया। फिर भी, ज़्यादा आधुनिक डिज़ाइनों में अक्सर क्रैंकपिनों के बीच फ़्लाइंग आर्म्स कहलाने वाले 3-थ्रो अराल-धुरी का उपयोग किया जाता है, जो न केवल अपेक्षित 120° अलगाव देते हैं बल्कि संतुलन के प्रयोजनों के लिए भी इनका उपयोग किया जा सकता है। अराल-धुरी के सिरों पर भारी प्रतिभारों की जोड़ी से संयुक्त, ये इंजन आरूढ़ों द्वारा अशक्त किए जा सकने वाले मामूली माध्यमिक असंतुलन के अलावा, सभी असंतुलनों को हटा सकते हैं।
यह विन्यास ऐसे कारों के लिए अनुरूप है जो चार-सिलेंडर वाले इंजनों द्वारा संचालन के लिए बहुत बड़े हैं, लेकिन जिसके लिए सघनता और कम लागत महत्त्वपूर्ण है। सबसे आम 60° V6 का निर्माण जनरल मोटर्स (हेवी ड्यूटी कमर्शियल मॉडल और साथ ही साथ कई GM फ़्रंट व्हील ड्राइव कारों में प्रयुक्त डिज़ाइन) और फ़ोर्ड यूरोपीय सहायक संस्थाएं (एसेक्स V6, कोलन V6 और अभी हाल ही के ड्यूराटेक V6) द्वारा किया गया। अन्य 60° V6 इंजन हैं क्रिसलर 3.3 V6 इंजन, निसान VQ इंजन, अल्फ़ा रोमियो V6 इंजन और मर्सिडीज़-बेंज़ V6 इंजन के बाद के संस्करण.